
„…“  märtsil 2018 nr ..
Maakonna sümbolite kasutamise ja teenetemärkide 

andmise korraldamine
Arvestades, et maakonna lipu ja vapi kasutamine sätestatakse Ida-Virumaa Omavalitsuste Liidu üldkogu otsusega ja teenetemärkide andmise protseduur sätestatakse Ida-Virumaa Omavalitsuste Liidu otsusega ja juhindudes kohaliku omavalitsuse korralduse seaduse § 30 lõige 1 punktist 3 Narva Linnavalitsus 

o t s u s t a b :

1. Nõustuda  Ida-Viru maakonna lipu ja vapi kasutamise õiguse üleandmisega Ida-Virumaa Omavalitsuste Liidule. 
2. Tunnustada maakonna teenetemärkide andmise korraldajana Ida-Virumaa Omavalitsuste Liitu.

linnasekretär

Selgituseks

Maavalitsuste tegevuse lõpetamisega anti kohalikele omavalitsustele ühiseks täitmiseks üle ka maakonna sümboolika kasutuse ja teenetemärkide andmise õigus. Regulatsiooni kohaselt võivad maakonna vapi ja lipu kasutamist ning teenetemärkide andmist korraldada vastava maakonna kohaliku omavalitsuse üksused ühiselt, eelkõige kohalike omavalitsusüksuste liidu või muu ühise ühenduse kaudu. Kui omavalitsused ei soovi maakonna vappi ja lippu edasi kasutada ega teenetemärke välja anda, siis kohustust selleks ei ole ning sellisel juhul tuleb sümbolid anda säilitamiseks üle näiteks maakonna muuseumile. 

Selleks, et vappi ja lippu kasutada ning teenetemärke välja anda, peaksid kohaliku omavalitsuse üksused volikogus võtma vastu vastavad otsused, leppides kokku maakonna sümboolika edasises kasutuses (kellel on õigus maakonna sümboolikat kasutada) ning teenetemärkide väljaandmises ja reguleerides, kelle kaudu teenetemärkide andmist korraldatakse. Seejuures peavad sümboolika kasutuse õiguse andmiseks ja teenetemärkide väljaandmise korraldamise üleandmiseks samasisulise otsuse tegema kõik maakonna kohalikud omavalitsused. 
Maakonna sümboolika kasutuse õiguse ja maakonna teenetemärkide andmise korraldamise õiguse võib anda ühisele koostööorganisatsioonile (maakondlik omavalitsusliit, maakondlik arenduskeskus või muu ühisasutus) või võtta maakonnasuuruse kohaliku omavalitsuse üksuse puhul omavalitsusele (maakonna sümboleid saavad muudel juhtudel kohalike omavalitsuse üksused kasutada ainult kokkuleppel teiste maakonna omavalitsustega).

Vapi, pitsati ja lipu kasutamist on täpsemalt reguleeritud siseministri 26. septembri 2014. a määruses nr 40 maakondade sümbolite kehtestamisest: 
https://www.riigiteataja.ee/akt/109102014008?leiaKehtiv.

Teenetemärkide andmine siseministri 18. veebruari 2015. a määruses nr 5 maakonna teenetemärkide kehtestamisest: https://www.riigiteataja.ee/akt/123122017038?leiaKehtiv.
Omavalitsusjuhid on seda teemat arutanud ja ollakse seisukohal, et IVOL on nõus üle võtma maakonna sümboolika ja teenetemärkide väljaandmise korraldamise.
